pythainlp/thai-wiki-dataset-v4 huggingface dataset:
ดีนามออาเรนา บอริส ปาอีจัดเซ

ดีนามออาเรนา บอริส ปาอีจัดเซ (:) หรือชื่อเดิม สนามกีฬาแห่งชาติ บอริส ปาอีจัดเซ เป็นสนามกีฬาที่ตั้งอยู่ในกรุงทบิลีซี ประเทศจอร์เจีย และเป็นสนามเหย้าของสโมสรฟุตบอลดีนามอทบีลีซี, รักบี้ทีมชาติจอร์เจีย และฟุตบอลทีมชาติจอร์เจีย มีความจุ 54,549 ที่นั่ง จึงเป็นสนามกีฬาที่ใหญ่ที่สุดในประเทศจอร์เจีย
สนามกีฬาออกแบบโดยกีอา คูร์ดีอานี สถาปนิกชาวจอร์เจีย และสร้างใน ค.ศ. 1976 แรกเริ่มเดิมทีสนามมีชื่อว่า สนามกีฬาดีนามอ วลาดีมีร์ อิลยิช เลนิน ซึ่งตั้งชื่อตามผู้นำคอมมนิวนิสต์ของรัสเซีย ต่อมาใน ค.ศ. 1995 ได้เปลี่ยนชื่อเป็น สนามกีฬาแห่งชาติ บอริส ปาอีจัดเซ โดยตั้งชื่อตามบอริส ปาอีจัดเซ นักฟุตบอลชาวจอร์เจีย
ฟุตบอลในประเทศจอร์เจีย

ฟุตบอล เป็นกีฬาที่ได้รับความนิยมมากที่สุดในประเทศจอร์เจีย อยู่ภายใต้การบริหารของสหพันธ์ฟุตบอลจอร์เจีย (GFF) ซึ่งทำหน้าที่ดูแลฟุตบอลทีมชาติทั้งทีมชาย, ทีมหญิง และฟุตซอล ฟุตบอลสมัยใหม่ถูกแนะนำในประเทศครั้งแรกโดยกลุ่มกะลาสีเรือชาวอังกฤษที่ได้มาเล่นฟุตบอลที่เมืองปอติในช่วงต้นคริสต์ศตวรรษ 20
การแข่งขันในประเทศ.
ลีกในประเทศดำเนินการโดยฟุตบอลลีกอาชีพจอร์เจีย ซึ่งทำหน้าที่ดูแลจอร์เจียนคัพและจอร์เจียนซูเปอร์คัพด้วย
มาสเตอร์เชฟ

รูปแบบใหม่นี้มีการจำหน่ายลิขสิทธิ์ให้แก่ประเทศอื่น ๆ ทั่วโลกโดยกลุ่มแบนิเจย์ โดยการซื้อลิขสิทธิ์รายการนี้มาทำในรูปแบบของตัวเองครั้งแรกของโลกคือ"มาสเตอร์เชฟออสเตรเลีย" ซึ่งเริ่มออกอากาศในปี ค.ศ. 2009 และหลังจากนั้น ประเทศอื่น ๆ ทั่วโลกก็ได้ซื้อลิขสิทธิ์มาทำในรูปแบบของตัวเอง เช่นเดียวกับประเทศไทย ที่มีการซื้อลิขสิทธิ์มาทำในรูปแบบของไทยด้วยในชื่อ "มาสเตอร์เชฟไทยแลนด์"
รูปแบบ.
รูปแบบของรายการได้ถูกจำหน่ายให้แก่ทั่วโลกภายใต้โลโก้เดียวกันของมาสเตอร์เชฟและตอนนี้ผลิตในกว่า 40 ประเทศและออกอากาศในกว่า 200 ดินแดน
รูปแบบที่ปรากฏบ่อยที่สุดใน 4 รูปแบบหลัก คือ "มาสเตอร์เชฟ" รูปแบบปกติ, "มาสเตอร์เชฟ เดอะโปรเฟสชั่นแนลส์" สำหรับเชฟมืออาชีพ, "เซเลบริตี มาสเตอร์เชฟ" ซึ่งนำดารานักแสดงที่มีชื่อเสียงมาเป็นผู้แข่งขัน และ "จูเนียร์มาสเตอร์เชฟ" ซึ่งสร้างและดัดแปลงมาสำหรับเด็ก ซึ่งได้รับการพัฒนาครั้งแรกในปี ค.ศ. 1994 และยังขยายไปยังประเทศอื่น ๆ ในปีที่ผ่านมา
แม้จะมี 4 รุ่นหลัก แต่ในปี ค.ศ. 2012 ประเทศออสเตรเลียก็สร้างรูปแบบที่ 5 ขึ้น เรียกว่า "มาสเตอร์เชฟ ออลสตาร์" สำหรับอดีตผู้เข้าแข่งขันจากซีซั่นก่อนหน้า เพื่อหารายได้เข้าการกุศล ในปี ค.ศ. 2018 ประเทศยูเครนได้สร้าง "มาสเตอร์เชฟทีนส์" สำหรับผู้เข้าแข่งขันวัยรุ่นเป็นรูปแบบที่ 6 และในปี ค.ศ. 2019 ประเทศบราซิลได้สร้าง "MasterChef: Pára Tudo" ("MasterChef: Stop Everything") รายการโทรทัศน์ที่มีการสัมภาษณ์กรรมการ และอดีตผู้แข่งขัน รวมทั้งสูตรการทำอาหารและมีม และมาสเตอร์เชฟ ออลสตาร์ ของประเทศบราซิล ใช้ชื่อว่า "MasterChef: A Revanche" ("MasterChef: The Rematch") ออกอากาศในปีเดียวกัน และมีอดีตผู้แข่งขันที่ไม่เคยชนะการแข่งขันมาก่อนมาร่วมแข่งขันด้วย
ความนิยมและกระแสตอบรับ.
มาสเตอร์เชฟให้ความสนุกกับผู้ชมทั่วทุกมุมโลกที่ค่อนข้างดี "มาสเตอร์เชฟออสเตรเลีย" เป็นรายการโทรทัศน์ที่มีผู้ชมสูงที่สุดในออสเตรเลีย กับตอนจบของซีซั่นที่ 2 ที่มีผู้ชมมากที่สุดเป็นอันดับที 3 ในประวัติศาสตร์โทรทัศน์ของออสเตรเลีย จนทำให้ได้รับรางวัล "รายการเรียลลิตีโชว์ยอดนิยม" จากงานประกาศผลรางวัลโลจี้อะวอร์ดส์ ในปี ค.ศ. 2010 หลายประเทศยังออกอากาศเวอร์ชันออสเตรเลีย ไม่ว่าจะเป็นการพากย์ หรือคำบรรยายที่แปลเป็นภาษาของแต่ละประเทศ
ในปี 2018 ผู้พัฒนาเกมมือถือแอนิโมคา ได้ทำสัญญาอนุญาตให้มาสเตอร์เชฟสร้างเกมตามชื่อรายการยอดนิยมอีกด้วย
ประเทศไทย.
ในประเทศไทยได้ซื้อลิขสิทธิ์รายการมาสเตอร์เชฟมาแล้วหลายรูปแบบ ดังนี้
#เปลี่ยนทาง แฟรนไชส์ที่กำลังฉาย
#เปลี่ยนทาง แฟรนไชส์ที่เลิกผลิตแล้ว
สโมสรฟุตบอลลิเวอร์พูลในฤดูกาล 2020–21

ฤดูกาล 2020–21 เป็นฤดูกาลที่ 129 ของสโมสรฟุตบอลลิเวอร์พูล และเป็นฤดูกาลที่ 59 ติดต่อกันบนลีกสูงสุดของฟุตบอลอังกฤษ นอกจากจะแข่งขันในพรีเมียร์ลีกแล้ว สโมสรได้เข้าแข่งขันในรายการ เอฟเอคัพ, อีเอฟแอลคัพ, เอฟเอคอมมิวนิตีชีลด์และยูฟ่าแชมเปียนส์ลีก โดยแข่งขันในช่วงระหว่างเดือนสิงหาคม ค.ศ. 2020 ถึงวันที่ 30 มิถุนายน ค.ศ. 2021
ฤดูกาลนี้สโมสรพบความยากลำบากอย่างเห็นได้ชัด เนื่องจากเกมการแข่งขันส่วนใหญ่นั้น แข่งขันโดยที่ไม่มีผู้ชมในสนามเนื่องจาก การระบาดทั่วของโควิด-19 และผู้เล่นชุดใหญ่ตำแหน่งกองหลังของสโมสรจำนวนสามคนได้รับบาดเจ็บระยะยาว ในช่วงต้นฤดูกาล สโมสรยังมีผลงานการเล่นที่ดีและเมื่อวันที่ 22 พฤศจิกายน ค.ศ. 2020 ลิเวอร์พูลทำลายสถิติเป็นสโมสรที่ไม่แพ้ใครในบ้านนานที่สุดในลีก (ซึ่งก่อนหน้านี้อยู่ที่ 63 นัด) โดยเอาชนะเลสเตอร์ซิตี ด้วยผลประตูรวม 3–0 สถิตินี้หยุดที่ 68 นัดเมื่อวันที่ 21 มกราคม ค.ศ. 2021 หลังลิเวอร์พูลแพ้เบิร์นลีย์ ในบ้านด้วยผลประตูรวม 0–1 ทำให้ลิเวอร์พูลครองสถิติดังกล่าวเป็นอันดับที่สองในประวัติศาสตร์ลีกสูงสุดของฟุตบอลอังกฤษ ลิเวอร์พูลชนะแปดนัดและเสมอสองนัดจากสิบนัดสุดท้ายในลีก รวมไปถึงนัดที่ อาลีซง ทำประตูในช่วงทดเวลาบาดเจ็บ ในนัดที่ลิเวอร์พูลชนะ เวสต์บรอมมิชอัลเบียน โดยเป็นประตูแรกของผู้รักษาประตูลิเวอร์พูลในประวัติศาสตร์ 129 ปีของสโมสร ส่งผลให้สโมสรได้เข้าไปเล่นใน ยูฟ่าแชมเปียนส์ลีก ฤดูกาล 2021–22
"ณ วันที่ 23 พฤษภาคม ค.ศ. 2021"
การซื้อขายผู้เล่นและการยืมตัว.
ภาพรวมการซื้อ-ขายผู้เล่น.
<templatestyles src="Col-begin/styles.css"/>
การแข่งขันกระชับมิตร.
เมื่อวันที่ 19 สิงหาคม 2020 ลิเวอร์พูลประกาศว่าพวกเขาจะแข่งขันกระชับมิตรสองนัด เป็นส่วนหนึ่งของการเข้าค่ายฝึกซ้อมเพื่อเตรียมตัวก่อนเริ่มฤดูกาลในออสเตรีย
การแข่งขัน.
พรีเมียร์ลีก.
นัดการแข่งขัน.
นัดการแข่งขันในลีกประกาศเมื่อวันที่ 20 สิงหาคม 2020
เอฟเอคัพ.
ลิเวอร์พูลเข้าร่วมการแข่งขันรายการนี้ในรอบที่สาม การจับสลากจัดขึ้นเมื่อวันที่ 30 พฤศจิกายน ค.ศ. 2020 โดยถ่ายทอดสดผ่าน บีทีสปอร์ต
อีเอฟแอลคัพ.
ลิเวอร์พูลเข้าร่วมการแข่งขันรายการนี้ในรอบที่สาม การจับสลากจัดขึ้นเมื่อวันที่ 6 กันยายน ค.ศ. 2020 โดยถ่ายทอดสดผ่าน สกายสปอร์ตส
ยูฟ่าแชมเปียนส์ลีก.
ลิเวอร์พูลเข้าร่วมการแข่งขันในรอบแบ่งกลุ่ม จากการชนะเลิศพรีเมียร์ลีกในฤดูกาล 2019–20 โดยจับสลากอยู่ในกลุ่มเดียวกับ อายักซ์, อาตาลันตาและมิดทิลลันด์
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้าย จัดขึ้นเมื่อวันที่ 14 ธันวาคม ค.ศ. 2020
รอบก่อนรองชนะเลิศ.
การจับสลากรอบก่อนรองชนะเลิศ จัดขึ้นเมื่อวันที่ 19 มีนาคม ค.ศ. 2021
ผู้เล่นที่ไม่ได้ลงเล่นจะไม่มีในรายชื่อนี้
 "ณ วันที่ 23 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
สถิติ.
ผู้ช่วยทำประตู.
ประตูบางลูกอาจจะไม่มีผู้ช่วยทำประตู
 "ณ วันที่ 23 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
รางวัล.
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด.
"รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com"
รัชนีศ

รัชนีศ  หรือที่รู้จักในนาม โอโช ("oshō") เป็นคุรุชาวอินเดีย ผู้ก่อตั้งขบวนการรัชนีศ
ช่วงที่เขามีชีวิต ในคริสต์ทศวรรษ 1960 รัชนีศเดินทางทั่วอินเดีย แสดงปาฐกถาวิพากษ์แนวคิดสังคมนิยมว่าไม่เหมาะกับอินเดีย เพราะสังคมนิยม คอมมิวนิสต์ และอนาธิปไตย จะพัฒนาขึ้นได้ในสังคมที่ทุนนิยมเติบโตเต็มที่เท่านั้น นอกจากนี้เขายังวิพากษ์มหาตมา คานธีและศาสนากระแสหลักในสมัยนั้นด้วย เขาเน้นการฝึกสมาธิ สติ ความรัก การเฉลิมฉลอง ความกล้า ความคิดสร้างสรรค์ ความร่าเริง ซึ่งเป็นคุณสมบัติที่ถูกความเชื่อ ศาสนา และสังคม กดทับไว้ให้แสดงออกได้ไม่เต็มที่ เขายังสนับสนุนการแสดงออกด้านเพศสภาพของมนุษย์ จนถูกวิจารณ์อย่างมากและได้รับฉายาว่า กามคุรุ
ปี ค.ศ. 1970 รัชนีศอาศัยที่มุมไบ เพื่อสอนสาวกซึ่งเขาเรียกว่านวสันนยาสิน ปีต่อมาเขาเริ่มใช้ชื่อว่า ภควาน ศรี รัชนีศ (भगवान श्री रजनीश) และเขียนวจนิพนธ์หลายเรื่องเกี่ยวกับศาสนา รหัสยิก และนักปรัชญาทั่วโลก ปี ค.ศ. 1974 เขาย้ายไปตั้งอาศรมที่ปูเน เพื่อให้การบำบัดแก่ชาวตะวันตกที่มาเข้าร่วมเพิ่มมากขึ้น แต่ในปลายทศววรรษนั้นรัฐบาลพรรคชนตาได้เข้าตรวจสอบสำนัก และเรียกเก็บภาษีย้อนหลังประมาณ 5 ล้านดอลลาร์
ปี ค.ศ. 1981 รัชนีศให้ย้ายสำนักไปตั้งที่รัฐออริกอน ตั้งชื่อว่า "รัชนีศปุรัม" แต่เกิดปัญหาขัดแย้งกับประชาชนและรัฐบาลท้องถิ่นอย่างรุนแรง จนนำไปสู่การวางยาลอบสังหารประชาชนและลอบสังหารอัยการประจำรัฐออริกอน สาวกของเขารับสารภาพว่าเป็นผู้ดำเนินการเองทั้งหมด ส่วนรัชนีศถูกเนรเทศจากสหรัฐ รัฐบาล 21 ประเทศปฏิเสธไม่รับเขาเข้าประเทศ เขาจึงต้องกลับไปอาศัยที่อาศรมในเมืองปูเน ในช่วงนี้เขาสนใจศึกษานิกายเซน เดือนกุมภาพันธ์ ค.ศ. 1989 เขาจึงเปลี่ยนชื่อเป็น โอโช รัชนีศ จนถึงเดือนกันยายนจึงย่อเหลือเพียง โอโช และให้เปลี่ยนชื่อองค์กรทั้งหมดจากรัชนีศเป็นโอโช (OSHO) ต่อมาเขาสุขภาพอ่อนแอลง จนถึงแก่กรรมในปี ค.ศ. 1990
แม่น้ำริมัก

แม่น้ำริมัก  เป็นแม่น้ำทางทิศตะวันตกของประเทศเปรู เป็นแหล่งน้ำสายสำคัญที่สุดที่ใช้บริโภคในเขตมหานครลิมาและกายาโอ เป็นลุ่มแม่น้ำทางฝั่งมหาสมุทรแปซิฟิก มีความยาว 204 กิโลเมตร แม่น้ำเริ่มต้นจากที่ราบสูงในจังหวัดอัวโรชิริในแคว้นลิมา และมีปากแม่น้ำอยู่ที่เมืองกายาโอ ใกล้สนามบินนานาชาติฆอร์เฆชาเบซ
ชื่อของแม่น้ำ "Rímac" มาจากภาษาเกชัว คำว่า "rimaq" ที่มีความหมายว่า "ผู้พูด กำลังพูด" จึงทำให้แม่น้ำมาฉายาว่า "El Río Hablador" ("the talking river"; แม่น้ำพูด)
ไม้ชี้

ไม้ชี้  เป็นวัสดุทางการศึกษาที่มีลักษณะที่ยาว บาง ทำจากวัสดุที่แข็ง แต่ยืดหยุ่น เพื่อใช้ชี้จุดใดจุดหนึ่ง เช่น บนแผนที่หรือกระดานดำ เป็นต้น โดยผลิตจากแท่งไม้หรือวัสดุเลียนแบบ นอกจากนี้ยังสามารถใช้ประโยชน์จากไม้ชี้เสมือนแท่งไม้ทั่วไป เช่น การลงโทษด้วยการเฆี่ยน เป็นต้น ไม้ชี้บางประเภทสามารถหดสั้นยาวได้ ดังนั้นจึงสามารถพกติดตัวที่กระเป๋าเสื้อเหมือนกับปากกาได้
ชาวชุกชี

ชาวชุกชี  หรือ ชาวชูคอต เป็นคนพื้นเมืองอาศัยอยู่บริเวณคาบสมุทรชุกชี และริมชายฝั่งทะเลชุกชีและทะเลเบริง ภูมิภาคมหาสมุทรอาร์กติก ในสหพันธรัฐรัสเซีย จากการวิจัยรหัสพันธุกรรม ชาวชุกชีมีความสัมพันธ์อันใกล้ชิดมากที่สุดกับคนพื้นเมืองอเมริกาเชื้อสายเอเชีย
ชาวเอสกิโม

เอสกิโม (Eskimo) เป็นคนพื้นเมืองแถบขั้วโลก ซึ่งปกติอาศัยอยู่บริเวณขั้วโลกเหนือ นับตั้งแต่ทางตะวันตกของไซบีเรีย (รัสเซีย) จนถึงอะแลสกา (สหรัฐอเมริกา) นอร์เทิร์นแคนาดา นูนาวิก และกรีนแลนด์ 
มีชนพื้นเมืองสองชนที่รู้จักในฐานะเอสกิโม คือ ชาวอินูอิต (รวมถึงชาวอิยูพิแอตในอะแลสกา และชาวอินูอิตกรีนแลนด์และชาวอินูอิตในแคนาดา) และชาวยูปิก (ทางตะวันออกของไซบีเรียและอะแลสกา) ส่วนกลุ่มคนที่สามทางเหนือ อย่างชาวอะลิวต์ มีความใกล้ชิดกับสองกลุ่มดังกล่าว มีบรรพบุรุษและกลุ่มภาษาใกล้ชิดกัน (กลุ่มภาษาเอสกิโม–อะลิวต์)
ปัจจุบันมีชาวเอสกิโมอยู่ราว 183,000 คน
เกาะเซนต์ลอว์เรนซ์

เกาะเซนต์ลอว์เรนซ์  เป็นเกาะทางทิศตะวันตกนอกชายฝั่งอะแลสกาในทะเลเบริง ไม่ไกลจากช่องแคบเบริง หมู่บ้านแกมเบลล์ที่ตั้งอยู่ทางตะวันตกเฉียงเหนือของแหลมบนเกาะ อยู่ห่างจากคาบสมุทรชุกชีในรัสเซียตะวันออกไกล เกาะเป็นส่วนหนึ่งของอะแลสกา แต่ใกล้กับรัสเซียมากกว่าแผ่นดินใหญ่อะแลสกา คาดว่าเกาะเซนต์ลอว์เรนซ์เคยเป็นหนึ่งในสะพานแผ่นดิน ที่ทวีปเอเชียกับอเมริกาเหนือเชื่อมติดกันในสมัยไพลสโตซีน เกาะในเป็นเกาะใหญ่เป็นอันดับ 6 ของสหรัฐอเมริกา และเป็นเกาะที่ใหญ่เป็นอันดับ 113 ของโลก ถือเป็นส่วนหนึ่งของพื้นที่ภูเขาไฟทะเลแบริง (Bering Sea Volcanic Province) และหนูผีเซนต์ลอว์เรนซ์ ("Sorex jacksoni") เป็นหนูผีชนิดที่พบได้เฉพาะบนเกาะนี้เท่านั้น
วัดสาขลา

วัดสาขลา [สา-ขฺลา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านสาขลา ตำบลนาเกลือ อำเภอพระสมุทรเจดีย์ จังหวัดสมุทรปราการ ซึ่งเป็นชุมชนบ้านสาขลา เป็นหมู่บ้านตั้งอยู่ริมปากแม่น้ำเจ้าพระยา ที่ไหลลงสู่ทะเลอ่าวไทย เจ้าอาวาสองค์ปัจจุบันคือ พระครูสุนทรพัฒนกิจวิธาน (สันทาน ธมฺมสนฺทโน สกุลเดิม:อยู่ไสว) วัดสาขลาแห่งนี้มีทางเข้าลอดโบสถ์เป็นซุ้มพระราหูดูน่าเกรงขาม พระราหูนั้นแสดงถึงการปัดเป่าและป้องกันสิ่งชั่วร้าย
ประวัติ.
วัดสร้างขึ้นเมื่อ พ.ศ. 2325 สันนิษฐานว่าชาวบ้านช่วยกันสร้างเมื่อคราวรบชนะพม่า แต่เดิมชุมชนบ้านสาขลา เป็นชุมชนเก่าแก่ตั้งแต่สมัยกรุงศรีอยุธยาตอนต้น เมื่อเกิดสงคราม 9 ทัพ รัชกาลที่ 1 ให้ผู้ชายไปเป็นทหาร เหลือแต่ผู้หญิงและคนชรา เมื่อทหารพม่าเดินทัพผ่านมา ชาวบ้านที่เหลือร่วมมือกันสู้พม่าอย่างกล้าหาญจนชนะได้ หมู่บ้านแห่งนี้จึงมีชื่อเรียกว่า "หมู่บ้านสาวกล้า" ก่อนจะเพี้ยนมาเป็น หมู่บ้านสาขลา เช่นในปัจจุบัน วัดสาขลาได้รับพระราชทานวิสุงคามสีมา เมื่อประมาณ พ.ศ. 2375 
อาคารเสนาสนะ.
วิหาร ประดิษฐานพระพุทธรูปเก่าแก่หลายองค์ โดยเฉพาะหลวงพ่อโตที่สร้างมาพร้อมกับวัด เป็นพระพุทธรูปศิลปะสมัยอู่ทอง ปางมารวิชัย ส่วนอุโบสถ โดยรอบจะมีลูกนิมิตโบราณ 8 ลูก วางอยู่บนแท่นพญานาค 7 เศียร มีการขุดพบพระพุทธรูปใต้วิหารซึ่งตรงกับฐานองค์หลวงพ่อโต เป็นพระพุทธรูปศิลา ด้านบนเศียรเป็นฐานของหลวงพ่อโต ซึ่งเป็นอิฐก้อนใหญ่ที่นิยมใช้ในอดีต อีกหนึ่งจุดเด่นคือ พระปรางค์เอียง ตั้งอยู่บริเวณหน้าวัด ริมคลองสาขลา ซึ่งเกิดจากดินทรุดเมื่อร้อยกว่าปีก่อน
วัดดาวดึงษาราม

วัดดาวดึงษาราม เป็นพระอารามหลวงชั้นตรี ชนิดสามัญ ตั้งอยู่ในแขวงบางยี่ขัน เขตบางพลัด กรุงเทพมหานคร 
ประวัติ.
วัดสร้างขึ้นในสมัยรัชกาลที่ 1 โดยดำริของเจ้าจอมแว่น ในรัชกาลที่ 1 หรือคุณเสือที่ได้สร้างวัดไว้กลางสวนตำบลบางยี่ขัน ธนบุรี เดิมชื่อว่า วัดขรัวอิน คุณเสือได้สร้างพระอุโบสถก่ออิฐสูงพ้นดินประมาณ 2 ศอก เอาไม้แก่นทำเสาประธาน หลังคามุงกระเบื้องฝาผนังไม้สัก มีบานประตูหน้าต่างเข้าออก ในสมัยรัชกาลที่ 2 มีเจ้าลาวคนหนึ่งเป็นผู้หญิงชื่อ อิน ได้ทำการบูรณะปฏิสังขรณ์เสนาสนะสงฆ์ รื้อกุฏิเดิมซึ่งเป็นไม้ ก่อเป็นตึก ใช้ไม้แก่นเป็นเสาประธาน หลังคามุงกระเบื้อง ฝาไม้ไผ่ขัดแตะถือปูน ดูเหมือนฝาผนังตึกมีประตูหน้าต่าง รื้อฝาผนังและหลังคามุงกระเบื้อง มีช่อฟ้าใบระกา 
ต่อมารัชกาลที่ 3 ได้พระราชทานนามใหม่ว่า วัดดาวดึงษาราม ซึ่งหมายถึง "วัดเป็นที่สถิตของพระอินทร์" ซึ่งยังมีการบูรณปฏิสังขรณ์ครั้งใหญ่โดยพระยามหาเทพ (ปาน) ต้นตระกูลปาณิกบุตร ได้ก่อร้างพระอุโบสถ ศาลาการเปรียญ และถาวรวัตถุอีกมากมาย ในอุโบสถมีจิตรกรรมฝาผนัง เรื่องราวทศชาติชาดก เรื่องพระมหากัสสปะ เรื่องพระเจ้าทธิวาหนะ เรื่องพระนางสามาวดี เป็นต้น เชื่อกันว่า เป็นฝีมือของครูกงแป๊ะ (หลวงเสนีย์บริรักษ์) และครูทองอยู่ (หลวงวิจิตรเจษฎา) ช่างฝีมือเอกแห่งกรุงรัตนโกสินทร์ในยุคนั้น
เรื่องอื้อฉาวเบอร์ฮัดการพัฒนา 1มาเลเซีย

เรื่องอื้อฉาวเบอร์ฮัดการพัฒนา 1มาเลเซีย  หรือ เรื่องอื้อฉาว 1MDB เป็นเรื่องอื้อฉาวทางการเมืองที่ยังดำเนินอยู่ในประเทศมาเลเซีย ในปี พ.ศ. 2558 นายกรัฐมนตรีของประเทศมาเลเซียในขณะนั้น นาจิบ ราซักตกเป็นจำเลยในข้อหาส่งเงิน ริงกิตมาเลเซีย (≈ US$) จากเบอร์ฮัดการพัฒนา 1มาเลเซีย (1MDB) บริษัทพัฒนาทางยุทธวิธีของรัฐบาล ไปยังบัญชีส่วนตัวของตนเอง เหตุการณ์นี้ทำให้เกิดข้อวิพากษ์วิจารณ์อย่างมากในหมู่ชาวมาเลเซีย ที่จำนวนมากได้เรียกร้องให้นาจิบ ราซัก ลาออกจากตำแหน่ง
หลังการเลือกตั้งทั่วไปในปี พ.ศ. 2561 นายกรัฐมนตรีที่ได้รับการเลือกตั้งขึ้นมาใหม่ มาฮาดีร์ บิน โมฮามัด ได้กล่าวว่ามีหลักฐานอยู่เพียงพอต่อการเริ่มต้นสืบสวนเรื่องอื้ฉาว 1MDB นี้ได้ หลายเดือนหลังการเลือกตั้ง เจ้าหน้าที่ทางการมาเลเซียได้สั่งห้ามไม่ให้นาจิบ ราซัก ออกจากประเทศ, ยึดเงินสดและของมีค่าจำนวนมากที่มีหลักฐานเชื่อมโยงมาถึงเขา และได้ตั้งข้อหาเขาภายใต้ข้อหา การทำผิดหน้าที่ที่ได้รับมอบหมายในเชิงอาชญากรรม, ฟอกเงิน และใช้อำนาจในทางที่ผิด ในขณะที่ โจ่ โหลว (นักธุรกิจชาวมาเลเซีย ผู้ถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้) ถูกตั้งข้อหาฟอกเงิน นาจิบถูกพบว่ากระทำผิดจริงภายใต้เจ็ดข้อหา และถูกตัดสินจำคุก 12 ปี
ผู้ที่เปิดโปงคือนายธนาคารชาวสวิสและอดีตผู้บริหาร PetroSaudi ชื่อ Xavier Justo
โจ่ โหลว

โหลว เติ๊ก โจ่ (Low Taek Jho; เกิด 4 พฤศจิกายน 1981) หรือรู้จักในชื่อ โจ่ โหลว หรือ โจ โลว์ (Jho Low) เป็นนักธุรกิจชาวมาเลเซียและผู้หลบหนีคดีนานาชาติที่ถูกตามหาโดยเจ้าหน้าที่ของมาเลเซีย สิงคโปร์ และสหรัฐ ในความผิดที่เกี่ยวเนื่องกับเรื่องอื้อฉาว 1MDB เขาถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้ 
เชื่อกันว่าโจ่ โหลว อยู่ในประเทศจีน ที่ซึ่งเขาเดินทางไปมาระหว่างเมืองใหญ่หลายเมือง เขาเดินทางไปมาอย่างเสรีถึงแม้ตำรวจมาเลเซียได้ยื่นคำเตือนระดับสีแดงของอินเตอร์โพล พร้อมระบุว่าการกระทำเหล่านี้มีการเมืองอยู่เบื้องหลัง
วัดนาคกลางวรวิหาร

วัดนาคกลางวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงวัดอรุณ เขตบางกอกใหญ่ กรุงเทพมหานคร อยู่ไม่ไกลจากพระราชวังเดิม ปัจจุบันมีพระปริยัติวโรปการ (ดำเนิน จิตฺตโสภโณ ป.ธ.๖) เป็นเจ้าอาวาส
ประวัติ.
วัดนาคกลางสร้างขึ้นตั้งแต่สมัยกรุงศรีอยุธยาตอนปลาย แต่เดิมบริเวณนี้มี 3 วัด คือ วัดนาค (ปัจจุบันคือวัดพระยาทำวรวิหาร) วัดกลาง (ปัจจุบันคือวัดนาคกลางวรวิหาร) และวัดน้อย (ปัจจุบันคือที่ตั้งโรงเรียนทวีธาภิเศก และเคหสถานที่เช่าปลูกอาศัย) วัดทั้งสามได้รับสถาปนาขึ้นเป็นพระอารามหลวงตั้งแต่สมัยกรุงธนบุรี มีบันทึกไว้ว่า พระสนมในสมเด็จพระเจ้าตากสินมหาราช ได้มาสร้างพระวิหารหรือโบสถ์น้อย จนสมัยกรุงรัตนโกสินทร์ จึงมีกรณีรวมชื่อวัด วัดนาค ให้ชื่อใหม่ว่า วัดพระยาทำ โดยเอาชื่อเดิมมารวมเข้ากับ วัดกลางและวัดน้อย ได้ชื่อใหม่ว่า วัดนาคกลาง เมื่อ พ.ศ. 2323 ในสมัยรัชกาลที่ 1 วัดได้รับพระราชทานวิสุงคามสีมา เมื่อ พ.ศ. 2357
อาคารเสนาสนะและปูชนียวัตถุ.
พระอุโบสถ เป็นอาคารก่ออิฐถือปูน ลักษณะทรงไทย หลังคาลด 3 ชั้น มุงกระเบื้อง ประดับช่อฟ้า ใบระกา หางหงส์ ได้รับปฏิสังขรณ์ เมื่อ พ.ศ. 2504 ภายในประดิษฐานพระประธาน คือ หลวงพ่อพระพุทธประสิทธิ์ พระพุทธรูปปูนปั้นปางสมาธิ หน้าตักกว้าง 71 นิ้ว สูงจากฐานถึงพระเกศ 104 นิ้ว ลงรักปิดทอง พร้อมทั้ง พระพุทธรูปบูชาต่าง ๆ และพระอัครสาวกเบื้องขวา เบื้องซ้าย
ในอุโบสถมีภาพวาดภาพจิตรกรรมฝาผนังเล่าประวัติของพระพุทธเจ้า นอกจากนั้นมีหลวงพ่อโคนสมอมหาลาภ ประดิษฐานที่มณฑปจัตุรมุขเป็นพระพุทธรูปปางหนึ่งที่มีความเก่าแก่มาก ซึ่งเรียกว่า ปางฉันสมอ หรือปางถือผลสมอ นัยว่าลอยน้ำมาจากทิศเหนือ ถูกอัญเชิญขึ้นประดิษฐาน ณ วัดนาคกลางวรวิหาร หลายร้อยปีแล้ว
พระปรางค์คู่ ตั้งอยู่ด้านหน้า 2 ข้าง พระอุโบสถ สร้างมาพร้อมอุโบสถ มีศาลาสุธรรมภาวนา (ศาลาพระเจ้าตาก) ตั้งอยู่ทางซ้ายมือของพระอุโบสถ ภายในศาลาสุธรรมภาวนา เป็นที่ ประดิษฐานพระพุทธนิมิตฯ หรือหลวงพ่อทอง และพระบรมรูปสมเด็จพระเจ้าตากสินมหาราช และมีพระสีวลีมหาลาภ ปางออกจากนิโรธสมาบัติ ตั้งอยู่ทางเข้าวัดด้านซ้ายมือ
หลอดเลือดขอดในหลอดอาหาร

หลอดเลือดขอดในหลอดอาหาร  เป็นหลอดเลือดดำที่อยู่ชั้นใต้ผิว (sub-mucosal) บริเวณตอนล่างของหนึ่งในสามของหลอดอาหาร ที่ขยายตัวขึ้นมาก มักเป็นผลมาจากความดันเลือดสูงในระบบหลอดเลือดดำของตับ ซึ่งพบบ่อยในโรคตับแข็ง ผู้ที่มีหลอดเลือดขอดในหลอดอาหารมีแนวโน้มที่จะเลือดออกรุนแรง ซึ่งถ้าไม่ได้รับการรักษาก็อาจเป็นอันตรายถึงชีวิต หลอดเลือดขอดในหลอดอาหารมักวินิจฉัยโดยการส่องตรวจด้วยกล้อง (esophagogastroduodenoscopy; EGD)
วัดหนามแดง (จังหวัดสมุทรปราการ)

วัดหนามแดง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 3 บ้านวัดหนามแดง ตำบลบางแก้ว อำเภอบางพลี จังหวัดสมุทรปราการ เป็นวัดที่สร้างเมื่อ พ.ศ. 2383 ได้รับพระราชทานวิสุงคามสีมา เมื่อ พ.ศ. 2472 ได้ผูกพัทธสีมาเมื่อวันที่ 8 กันยายน พ.ศ. 2503 สถานที่ตั้งของวัดมีต้นไม้ที่ชาวบ้านเรียกว่า "ต้นหนามแดง" ต่อมานายหลำและอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า วัดหนามแดง
วัดมีอาคารเสนาสนะต่าง ๆ ดังนี้ อุโบสถกว้าง 9 เมตร ยาว 18 เมตร สร้างเมื่อ พ.ศ. 2460 กุฎีสงฆ์ จำนวน 19 หลัง หอสวดมนต์มี 4 หลัง ศาลาการเปรียญ พระประธานในอุโบสถนามว่า หลวงพ่อบุญลือ พระพุทธรูปปางมารวิชัย
วัดยังได้เปิดสอนพระปริยัติธรรมเริ่มมาตั้งแต่ พ.ศ. 2475 มีโรงเรียนประชาบาลสอนระดับประถมศึกษาและสถานีอนามัยชั้น 2 อยู่ในวัด เป็นที่ตั้งพิพิธภัณฑ์ท้องถิ่นตำบลหนามแดง
โอโช

ในภาษาญี่ปุ่น โอโช (oshō) เป็นคำเรียกนักบวชระดับสูงในศาสนาพุทธนิกายเซนและนิกายโจโดะ
ศัพทมูล.
คำว่า 和尚 ตรงกับภาษาจีนกลางว่า เหอซั่ง มาจากคำว่า "อุปาธฺยาย"  ซึ่งแปลว่า อุปัชฌาย์ ต่อมาในภาษาจีนความหมายเปลี่ยนไปเป็นภิกษุระดับสูง แต่ในปัจจุบันกลายเป็นภิกษุโดยทั่วไป 
ในภาษาญี่ปุ่นปัจจุบันคำว่า 和尚 ยังคงหมายถึงนักบวชระดับสูง เช่น เจ้าอาวาส อุปัชฌาย์ แต่แต่ละนิกายออกเสียงแตกต่างกัน โดยนิกายเซนและโจโดะอ่านว่า "โอโช" (oshō) นิกายเทนไดและเคงนอ่านว่า "คาโช" (kashō) ส่วนนิกายชินงน ฮสโซ ริตสึ และโจโดะชิน อ่านว่า "วาโจ" (wajō)
อาแล็กซี เดอ ต็อกวีล

อาแล็กซี ชาร์ล อ็องรี เกลแรล กงต์ เดอ ต็อกวีล ([a.lɛk.si‿də tɔk.vil]; 29 กรกฎาคม 1805 – 16 เมษายน 1859) เป็นอภิชน นักการทูต นักรัฐศาสตร์ และนักประวัติศาสตร์ชาวฝรั่งเศส มีผลงานที่มีชื่อเสียงที่สุดชื่อ "ประชาธิปไตยในอเมริกา" ("Democracy in America", มี 2 เล่ม ปี 1835 และ 1840) และ "ระบอบเก่าและการปฏิวัติ" ("The Old Regime and the Revolution", 1856) ในหนังสือทั้งสองเล่ม เขาวิเคราะห์มาตรฐานการครองชีพและสภาพทางสังคมของปัจเจกบุคคลที่ดีขึ้น ตลอดจนความสัมพันธ์ของปัจเจกกับตลาดและรัฐในสังคมตะวันตก ประชาธิปไตยในอเมริกา ปัจจุบันถือเป็นงานชิ้นแรก ๆ ในสาขาวิชาสังคมวิทยาและรัฐศาสตร์
เขายังมีความเคลื่อนไหวในการเมืองฝรั่งเศส สมัยแรกภายใต้ราชาธิปไตยเดือนกรกฎาคม (ปี 1830–1848) และสมัยที่สองในสาธารณรัฐที่สอง (1849–1851) เขาวางมือจากชีวิตการเมืองหลังรัฐประหาร 2 ธันวาคม 1851 ของหลุยส์ นโปเลียน โบนาปาร์ต และเริ่มเขียน "ระบอบเก่าและการปฏิวัติ" ต็อกวีลให้เหตุผลว่าความสำคัญของการปฏิวัติฝรั่งเศสคือการสืบทอดกระบวนการทำให้ทันสมัยและรวบอำนาจเข้าสู่ศูนย์กลางของรัฐฝรั่งเศสซึ่งเริ่มต้นมาตั้งแต่รัชกาลพระเจ้าหลุยส์ที่ 14 แห่งฝรั่งเศส ความล้มเหลวของการปฏิวัติมาจากความไม่ประสาของผู้แทนที่จมอยู่กับอุดมคติยุคเรืองปัญญามากเกินไป
ต็อกวีลเป็นนักเสรีนิยมคลาสสิกที่สนับสนุนการปกครองระบบรัฐสภา และกังขาคติสุดขั้วของประชาธิปไตย ระหว่างมีตำแหน่งในรัฐสภา เขานั่งอยู่ตรงกลางซ้าย แต่สภาพอันซับซ้อนและเปลี่ยนไปมาของเสรีนิยมของเขาทำให้มีการตีความและผู้เลื่อมใสขัดแย้งกันจากทุกสเปกตรัมการเมือง
วัดใหม่อมตรส

วัดใหม่อมตรส [ไหฺม่-อะ-มะ-ตะ-รด] หรือ วัดบางขุนพรหม เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบ้านพานถม เขตพระนคร กรุงเทพมหานคร มีเนื้อที่ 7 ไร่ 3 งาน 4 ตารางวา
วัดสร้างขึ้นสมัยกรุงธนบุรี ประมาณ พ.ศ. 2321 ไม่ปรากฎนามผู้สร้าง ได้รับพระราชทานวิสุงคามสีมาแล้ว เมื่อปี พ.ศ. 2321 เดิมทีนั้นวัดมีชื่อว่า วัดวรามะตาราม แต่ต่อมาได้เปลี่ยนเป็น วัดอำมาตยรส หรือ วัดอมฤตยรส ในปี พ.ศ. 2460 ในปี พ.ศ. 2411–2413 ได้ทำการก่อสร้างปฎิสังขรณ์วัดใหม่เริ่มดำเนินการโดยสมเด็จพระพุฒาจารย์ (โต พฺรหฺมรํสี) ในสมัยรัชกาลที่ 5 โปรดให้สร้างถนนผ่านกลางวัด จึงกลายเป็น 2 วัด คือวัดบางขุนพรหมนอก (วัดใหม่อมตรส) และวัดบางขุนพรหมใน (วัดอินทรวิหาร) โดยใช้ชื่อว่าวัดใหม่อมตรสในปี พ.ศ. 2460 และได้ทำการผูกพันธสีมาใหม่ ระหว่างวันที่ 4–10 มกราคม พ.ศ. 2509
วัดใหม่อมตรสมีชื่อเสียงในด้านวัตถุมงคล คือ พระสมเด็จกรุบางขุนพรหม โดยสมเด็จพระพุฒาจารย์ (โต พฺรหฺมรํสี) เจ้าอาวาสวัดระฆังโฆสิตาราม รับเป็นประธานในการจัดสร้าง พระพิมพ์สมเด็จ (พระเครื่อง) ที่สร้างจากผงอิทธิเจ ปถมัง ตรีนิสิงเห และมหาราช ตามที่เสมียนตราด้วง ต้นตระกูล ธนโกเศต ได้ขออนุญาตจัดสร้างขึ้น เพื่อบรรจุในองค์เจดีย์ เมื่อ พ.ศ. 2413–2415 เจ้าประคุณสมเด็จได้เมตตาโขลกตำผง ผสมผงวิเศษ และอธิษฐานจิตปลุกเสกด้วยตัวท่านเอง
คดีระหว่างโอเบอร์กะเฟลกับฮ็อดจิส

คดีระหว่างโอเบอร์กะเฟลกับฮ็อดจิส , 576 U.S. 644 (2015) เป็นคดีสิทธิพลเมืองหลักหมุด ซึ่งศาลสูงสุดแห่งสหรัฐวินิจฉัยว่าสิทธิมูลฐานในการสมรสได้รับประกันแก่คู่สมรสเพศเดียวกันทั้งวรรควิถีทางที่ถูกต้อง (Due Process Clause) และวรรคการคุ้มครองเท่าเทียม (Equal Protection Clause) ของการแก้ไขเพิ่มเติมรัฐธรรมนูญแห่งสหรัฐ ครั้งที่ 14 คำวินิจฉัยของศาลฯ กำหนดให้รัฐทั้งห้าสิบ เขตโคลัมเบีย และพื้นที่เกาะให้จัดการและรับรองการสมรสของคู่สมรสเพศเดียวกันด้วยกำหนดเวลาและเงื่อนไขเดียวกันกับการสมรสคู่สมรสต่างเพศ โดยมีสิทธิและหน้าที่ดุจกัน
ระหว่างเดือนมกราคม 2555 และกุมภาพันธ์ 2557 โจทก์ในรัฐมิชิแกน โอไฮโอ เคนตักกีและเทนเนสซียื่นคำฟ้องคดีในศาลภาคกลางซึ่งลงเอยด้วยคดีระหว่างโอเบอร์กะเฟลกับฮ็อดจิส หลังศาลภาควินิจฉัยให้โจทก์ชนะ มีการอุทธรณ์คำวินิจฉัยไปยังศาลภาค 6 ในเดือนพฤศจิกายน 2557 หลังคำวินิจฉัยศาลอุทธรณ์ที่ยืดเยื้อในปีนั้นทั้งในศาลภาค 4, ภาค 7, ภาค 9 และภาค 10 ว่าคำสั่งห้ามการสมรสเพศเดียวกันระดับรัฐขัดต่อรัฐธรรมนูญ ศาลภาค 6 วินิจฉัยว่าศาลถูกผูกมัดด้วยคดีระหว่างเบเกอร์กับเนลสัน ("Baker v. Nelson") และวินิจฉัยว่าคำสั่งห้ามนั้นชอบด้วยรัฐธรรมนูญ ทำให้เกิดความเห็นต่างระหว่างศาลภาคและนำไปสู่การทบทวนของศาลสูงสุดอย่างเลี่ยงไม่ได้
ศาลฯ มีคำวินิจฉัยในวันที่ 26 มิถุนายน 2558 "โอเบอร์กะเฟล" ยกเลิก "เบเกอร์" และกำหนดให้ทุกรัฐต้องออกทะเบียนสมรสแก่คู่สมรสเพศเดียวกัน และรับรองการสมรสเพศเดีวกันที่กระทำขึ้นในเขตอำนาจศาลอื่น จึงทำให้การสมรสเพศเดียวกันชอบด้วยกฎหมายทั่วสหรัฐและทุกดินแดน
เคอร์บีส์ดรีมคอลเลกชัน

เคอร์บีส์ดรีมคอลเลกชัน  เป็นวิดีโอเกมที่เผยแพร่โดยนินเท็นโดสำหรับวีใน ค.ศ. 2012 เพื่อฉลองครบรอบ 20 ปีของตัวซีรีส์ ตัวเกมถูกเผยแพร่ในประเทศญี่ปุ่นเมื่อวันที่ 19 กรกฎาคม ค.ศ. 2012 และอเมริกาเหนือในวันที่ 16 กันยายน ค.ศ. 2012
รายละเอียด.
"เคอร์บีส์ดรีมคอลเลกชัน" มีหกเกมที่สามารถเล่นได้ ซึ่งเป็นเกมที่เคยเผยแพร่บนเกมบอย, แฟมิคอม, ซูเปอร์แฟมิคอม และนินเท็นโด 64 พร้อมกับ 13 ด่านท้าทายใหม่จากเกม "เคอร์บีส์รีเทิร์นทูดรีมแลนด์" มีส่วนพิพิธภัณฑ์ที่แสดงวิดีโอเกมทุกอันของซีรีส์ "เคอร์บี" จนถึง ค.ศ. 2012 พร้อมกับสามตอนจากอนิเมะ "" ("Kirby Comes to Cappy Town", "Crusade for the Blade" และ "Waddle While You Work")
การจำหน่ายและการตอบรับ.
ในวันที่ 25 สิงหาคม ค.ศ. 2012, "เคอร์บีส์ดรีมคอลเลกชัน" ถูกขายในประเทศญี่ปุ่น 200,000 ฉบับ มีเสียงวิจารณ์ในอเมริกาเหนือไปในแง่บวก ตัวเกมได้คะแนนจากเกมแรงกิงส์ไป 81.29% และบนเมทาคริติกไป 82/100 คะแนน
โพเดียม

โพเดียม  เป็นเวทีที่ใช้สำหรับยกพื้นจากพื้นที่โดยรอบ โดยคำว่า "โพเดียม" มีที่มาจากคำในภาษากรีกว่า "πόδι" (เท้า) ในทางสถาปัตยกรรม มีการก่อสร้างอาคารบนพื้นโพเดียมขนาดใหญ่ได้ นอกจากนี้ยังมีการใช้ประโยชน์จากโพเดียมด้วยการช่วยยกบุคคลให้สูงขึ้น เช่น วาทยากรในการแสดงออร์เคสตราหรือใช้ในการพูดในที่ชุมชน เป็นต้น ในภาษาอังกฤษแบบอเมริกาเหนือพบการใช้คำว่าโพเดียมเพื่ออธิบายถึงแท่นอ่านหนังสือ (lectern)
ในทางกีฬา มีการใช้โพเดียมเพื่อเป็นเกียรติแก่ผู้ชนะ 3 อันดับแรกในชนิดกีฬาต่าง ๆ โดยมีการใช้โพเดียมสามระดับเป็นที่มอบรางวัลในการแข่งขันโอลิมปิกสมัยใหม่ ตามประเพณีแล้ว บริเวณตรงกลาง ซึ่งเป็นจุดสูงสุดของโพเดียมจะเป็นของผู้ได้รับรางวัลเหรียญทอง ถัดมาด้านขวาที่ระดับต่ำลงมาจะเป็นของผู้ได้รับรางวัลเหรียญเงิน และทางด้านซ้ายที่ระดับต่ำลงมาจากผู้ได้รับเหรียญทองเช่นกันจะเป็นตำแหน่งของผู้ได้รับเหรียญทองแดง ในการแข่งขันโอลิมปิกฤดูร้อน 2016ที่นครรีโอเดจาเนโร ประเทศบราซิล โพเดียมของผู้ได้รับรางวัลเหรียญเงินและเหรียญทองแดงอยู่ในระดับเท่ากัน ในกีฬาหลายประเภท มีการใช้คำว่าโพเดียมหรือโพเดียมฟีนิชเพื่อบอกถึงผู้ที่มีผลการแข่งขันดีที่สุด 3 อันดับแรก ในกีฬาประเภทบุคคลบางประเภท มีการใช้คำว่าโพเดียม เพื่อเป็นสถิติอย่างเป็นทางการในการบอกผลความสำเร็จของนักกีฬา 3 อันดับแรก ในการแข่งขันในฤดูกาลหรืออาชีพ 
การใช้ครั้งแรกในกีฬาโอลิมปิก.
โพเดียมถูกใช้เป็นครั้งแรกในการแข่งขันกีฬาจักรวรรดิอังกฤษ 1930 (ชื่อปัจจุบัน กีฬาเครือจักรภพ) ที่แฮมิลตัน, ออนทาริโอ และมีการใช้ต่อมาในการแข่งขันโอลิมปิกฤดูร้อน 1932 ที่ลอสแองเจลิสและโอลิมปิกฤดูหนาว 1932 ที่เลคพลาซิด
ในงานสถาปัตยกรรม.
ในทางสถาปัตยกรรม โพเดียมประกอบด้วยส่วนฐานหรือแท่นที่ยกพื้นขึ้นมาจากระดับแผ่นดิน ซึ่งพบการใช้ประโยชน์ตั้งแต่สมัยโบราณ ดั้งเดิมแล้วอาจมีความสูงเพียงไม่กี่เมตรเท่านั้น เมื่อกาลเวลาผ่านไปโพเดียมการเป็นส่วนที่โดดเด่นของอาคาร ซึ่งเห็นได้จากภาพด้านล่างนี้
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 4.
กลุ่มจังหวัดที่ 4 ประกอบไปด้วยจังหวัดร้อยเอ็ด จังหวัดยโสธร จังหวัดอุบลราชธานี จังหวัดศรีสะเกษ จังหวัดสุรินทร์ และจังหวัดบุรีรัมย์ จำนวน 6 จังหวัด
ผู้สมัครที่ได้รับการเลือกตั้งในกลุ่มจังหวัดที่ 4.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 4 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองศรีสะเกษ อำเภอกันทรารมย์ อำเภอราษีไศล อำเภอยางชุมน้อย อำเภอบึงบูรพ์ อำเภอพยุห์ อำเภอโพธิ์ศรีสุวรรณ อำเภอโนนคูณ และอำเภอศิลาลาด
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอขุขันธ์ อำเภออุทุมพรพิสัย อำเภอปรางค์กู่ อำเภอห้วยทับทัน อำเภอภูสิงห์ อำเภอวังหิน และอำเภอเมืองจันทร์
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอกันทรลักษ์ อำเภอขุนหาญ อำเภอไพรบึง อำเภอน้ำเกลี้ยง อำเภอศรีรัตนะ และอำเภอเบญจลักษ์
พระยาประเสริฐสุนทราศรัย (กระจ่าง สิงหเสนี)

อำมาตย์โท นายหมวดเอก นายเรือเอก พระยาประเสริฐสุนทราศรัย (กระจ่าง สิงหเสนี) อดีตผู้ว่าราชการเมืองบุรีรัมย์ ปลัดมณฑลอุดร ผู้ว่าราชการจังหวัดเลย และผู้ว่าราชการจังหวัดตราด
ประวัติ.
พระยาประเสริฐสุนทราศรัย มีชื่อเดิมว่า กระจ่าง เกิดเมื่อวันที่ 14 พฤศจิกายน พ.ศ. 2416 เป็นบุตรชายของพระยาเพชรชฎา (ดิศ สิงหเสนี) กับมารดาชื่อ โหมด
ด้านชีวิตครอบครัวสมรสกับ คุณหญิงตุ่ม มีบุตรธิดาที่สำคัญคือ 
พระยาประเสริฐสุนทราศรัยถึงแก่อนิจกรรมด้วยโรคดีซ่าน เมื่อวันที่ 22 กุมภาพันธ์ พ.ศ. 2471 สิริอายุได้ 54 ปี
รับราชการ.
พระยาประเสริฐสุนทราศรัยเข้ารับราชการเป็นมหาดเล็กจากนั้นจึงได้เป็นพระพี่เลี้ยงในสมเด็จพระเจ้าลูกยาเธอ เจ้าฟ้าจักรพงษ์ภูวนาถ ต่อมาได้ขึ้นไปรับราชการที่มณฑลนครราชสีมา ในตำแหน่งผู้ช่วยข้าหลวงมหาดไทยมณฑลนครราชสีมา จนได้รับพระราชทานสัญญาบัตรเป็น หลวงรังสฤษดิ์ศุขการ เมื่อวันที่ 30 เมษายน พ.ศ. 2437 
จากนั้นอีก 3 ปีต่อมาคือในปี พ.ศ. 2440 ได้รับโปรดเกล้าฯ แต่งตั้งให้เป็นข้าหลวงมหาดไทยมณฑลนครราชสีมา จากนั้นในวันที่ 9 พฤษภาคม พ.ศ. 2444 ได้โปรดเกล้าฯ ให้ไปรั้งตำแหน่งผู้ว่าราชการเมืองนางรอง ลำดับชั้นที่ 2 โท ซึ่งวันที่ 3 สิงหาคม ปีเดียวกันได้เปลี่ยนชื่อเป็น เมืองบุรีรัมย์ และได้โปรดเกล้าฯ ให้ส่งสัญญาบัตรตำแหน่งหน้าที่ราชการไปพระราชทานเมื่อวันที่ 26 กันยายน 2444 จนได้รับพระราชทานสัญญาบัตรเป็น พระนครภักดี ศรีนครานุรักษ์ เมื่อวันที่ 23 มีนาคม พ.ศ. 2447
ในวันที่ 13 มิถุนายน พ.ศ. 2451 โปรดเกล้าฯ แต่งตั้งให้ไปรับตำแหน่ง ปลัดมณฑลอุดร โดยมี หลวงอนุรักษ์ภูเบศร์ ข้าหลวงมหาดไทยมณฑลภูเก็ตมารับตำแหน่งผู้ว่าราชการเมืองบุรีรัมย์แทน โดยได้รับโปรดเกล้าฯ พระราชทานยศเป็นอำมาตย์โท เมื่อวันที่ 20 สิงหาคม พ.ศ. 2454 จากนั้นจึงได้ย้ายไปรับตำแหน่ง ผู้ว่าราชการเมืองเลย แทน พระภักดีศรีสงคราม ที่สลับไปรับตำแหน่ง ปลัดมณฑลอุดร เมื่อวันที่ 2 มิถุนายน พ.ศ. 2456
จากนั้นจึงได้รับพระราชทานบรรดาศักดิ์เป็น พระยาประเสริฐสุนทราศรัย เมื่อวันที่ 30 ธันวาคม พ.ศ. 2460 ต่อมาจึงได้ย้ายไปดำรงตำแหน่ง ผู้ว่าราชการเมืองตราด เป็นตำแหน่งสุดท้ายก่อนกราบถวายบังคมลาออกจากราชการเมื่อวันที่ 1 ตุลาคม พ.ศ. 2467
ดาวเวียง บุตรนาโค

ดาวเวียง บุตรนาโค (3 สิงหาคม พ.ศ. 2497 – 6 มีนาคม พ.ศ. 2562) เป็นนักเขียน กวี และนักแต่งเพลงลูกทุ่งลาวอันโด่งดัง และยังเป็นศิลปินแห่งชาติของสาธารณรัฐประชาธิปไตยประชาชนลาวอีกด้วย
ประวัติ.
เขาเกิดเมื่อวันที่ 3 สิงหาคม พ.ศ. 2497 ที่เมืองโขง แขวงจำปาศักดิ์ เป็นบุตรของนายเหงี่ยม แสงราตรี และนางคำปั้น ศรีอักษร มีพี่น้องร่วมกัน 11 คน
การทำงาน.
ก่อนเข้าสู่วงการดนตรี.
เขาเริ่มมีชื่อเสียงจากการเป็นนักข่าวของหนังสือพิมพ์ "ศึกษาใหม่" และยังเป็นนักเขียนอีกด้วย โดยชีวิตการเป็นนักเขียนของเขาก็ไม่ราบรื่น จนเขาเริ่มเข้าสู่วงการดนตรีโดยการเป็นนักแต่งเพลงแนวลูกทุ่งและเพื่อชีวิต โดยเริ่มแต่งเพลงให้กับวงเดอะแซฟไฟร์ วงดนตรีร็อกสัญชาติลาว
เข้าสู่วงการดนตรี.
จนกระทั่งวงดนตรีลูกทุ่งลาวหนุ่มโกสิน กำลังออกอัลบั้มชุดที่ 2 ดาวเวียงจึงเสนอตัวประพันธ์เพลงให้กับวงอีกด้วย หลังจากนั้นเป็นต้นมาเขาก็เริ่มประพันธ์เพลงลูกทุ่งนับแต่นั้นเป็นต้นมาและสร้างนักร้องลาวที่มีชื่อเสียงเป็นจำนวนมาก อาทิ กิ มรกต, บุญเกิด หนูห่วง, กิดาวเพชร หนูห่วง, แดง ดวงเดือน, ไชโย โคตะมี ฯลฯ โดยตัวอย่างผลงานการประพันธ์เพลงของเขาที่ทำให้ศิลปินเหล่านี้มีชื่อเสียงได้แก่ "สาวดงโดก", "สาวตะเกียวน้อย", "สาวศรีเมือง", "หญิงคนนั้นแม่นไผ", "ผู้ชายปลายแถว","กำแพงเงิน", "น้ำตาลูกผู้ชาย", "โดยสารสายใต้" ฯลฯ บางครั้งดาวเวียงถูกเรียกว่าเป็น ครูสลาเมืองลาว
อิทธิพลต่อประเทศไทย.
ในปี พ.ศ. 2542 จินตหรา พูนลาภได้ออกผลงานเพลง "น้ำตาสาววาริน" ประพันธ์เนื้อร้องโดยคมเพชร พรเจริญ ซึ่งทำนองนั้นเค้าโครงมาจากเพลง "สาวศรีเมือง" อันเป็นผลงานการประพันธ์ของเขา
ในปี พ.ศ. 2544 สลา คุณวุฒิได้นำผลงานเพลงที่มาจากการประพันธ์ของเขามาอยู่ในอัลบั้มพิเศษ "รวมเพลงดังสองฝั่งโขง" ขับร้องโดยไมค์ ภิรมย์พร
ในปี พ.ศ. 2545 เขาได้ประพันธ์เพลง "แก้มแดงแรงใจ" เพื่อให้อรทัย ดาบคำ นำไปขับร้องซึ่งเพลงดังกล่าวอยู่ในอัลบั้ม "ดอกหญ้าในป่าปูน" อันเป็นผลงานเพลงชุดแรกของอรทัย
ยุติบทบาทนักแต่งเพลง.
ในช่วง พ.ศ. 2551 วงการเพลงลูกทุ่งลาวเริ่มมีการพัฒนาอย่างรวดเร็ว เริ่มมีดนตรีที่ทันสมัยและเพลงลูกทุ่งอีสานของฝั่งไทยเริ่มมาเป็นที่นิยมในลาวมากขึ้น ดาวเวียงจึงยุติบทบาทนักแต่งเพลงลูกทุ่งลาวไปในที่สุด แต่ยังคงเขียนเรื่องสั้นและกวีต่อไป
ลาลับ.
เขาเสียชีวิตในวันที่ 6 มีนาคม พ.ศ. 2562 ด้วยโรคเบาหวาน และโรคความดันโลหิตสูง รวมอายุได้ 64 ปี
ดาวเวียง บุดนาโค

<ns>0</ns>
 <revision>
 <timestamp>2020-07-30T05:09:25Z</timestamp>
 <contributor>
 <username>บุญพฤทธิ์ ทวนทัย</username>
 </contributor>
 <comment>เปลี่ยนทางหน้าไปยัง ดาวเวียง บุตรนาโค</comment>
 <origin>8991525</origin>
 <model>wikitext</model>
 <format>text/x-wiki</format>
วัดน่วมกานนท์

วัดน่วมกานนท์ เป็นวัดราษฎร์สังกัดมหานิกายในหมู่ที่ 5 บ้านเต่าดำ ตำบลชัยมงคล อำเภอเมืองสมุทรสาคร จังหวัดสมุทรสาคร
คาดว่าสร้างปี พ.ศ. 2460 ได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 เดิมชื่อ วัดท่าหิน เนื่องจากสมัยก่อนไม่มีถนน เวลาปลูกบ้านชาวบ้านจะบรรทุกหินทรายมาไว้ที่หน้าวัด แล้วจึงค่อยทยอยขนไป จึงเรียกว่าวัดท่าหิน ต่อมาเปลี่ยนชื่อเป็น "วัดน่วมกานนท์" ตามชื่อและนามสกุลของผู้ถวายที่ดินให้วัด คือ นายตั๋ง (น่วม) กานนท์ เดิมเป็นวัดเล็ก หลังคามุงจาก ต่อมาได้รับการบูรณะและสร้างเสนาสนะใหม่ทั้งหมด
ปูชนียสถานวัตถุสำคัญ คือ หลวงพ่อหาย พระพุทธรูปยืนองค์หนึ่ง เป็นไม้แกะยืนเท่าคนจริง และพระพุทธชัยมงคลพระนอน องค์ใหญ่ที่สุดในจังหวัดสมุทรสาคร และใหญ่เป็นอันดับที่ 3 ของประเทศ มีขนาดความยาว 20 วา สูง 4 วา 2 ศอกหลวงพ่อหาย เจ้าอาวาสองค์ปัจจุบันคือ พระครูสาครพัฒนวิธาน (ต่วน เตชธโร)
วัดหลักสี่ราษฎร์สโมสร

วัดหลักสี่ราษฎร์สโมสร เป็นวัดราษฎร์สังกัดมหานิกาย ตั้งอยู่ริมคลองดำเนินสะดวก ในหมู่ที่ 2 บ้านหลักสี่ ตำบลยกกระบัตร อำเภอบ้านแพ้ว จังหวัดสมุทรสาคร สร้างขึ้นบนที่ดินของนางแจ่ม วาสุกรี ผู้มีจิตศรัทธายกที่ดินให้เป็นธรณีสงฆ์สำหรับสร้างวัด ในอดีตวัดมีเพียงกุฏิมุงด้วยจากหลังเดียว ต่อมาได้รับการถวายบ้านเก่าเป็นฝากระดาน ฝาขัดแตะ ทางวัดได้รื้อถอนมาปลูกเป็นกุฏิสงฆ์เพิ่มขึ้น ตั้งชื่อว่า วัดใหม่หลักสี่ ตามชื่อหลักแบ่งเขตคลอง ต่อมาเปลี่ยนชื่อเป็น "วัดหลักสี่ราษฎร์สโมสร" จนถึงปัจจุบัน
ปัจจุบันวัดมีพระอุโบสถถาวร มีศาลาการเปรียญหลังใหญ่ที่สุดในคลองดำเนินสะดวกจุคนได้ไม่น้อยกว่า 1,000 คน มีศาลาท่าน้ำทรงไทย มีวิหารทรงไทยจัตุรมุข
สิ่งศักดิ์สิทธิ์ของวัด คือ "หลวงพ่อโต" พระพุทธรูปโบราณสมัยอู่ทองเนื้อหินทรายแดงฉาบปูน ปางมารวิชัย มีพระพักตร์เอิบอิ่ม ยิ้มละไม เป็นพระพุทธรูปที่พบที่วัดร้างแห่งหนึ่งบริเวณริมแม่น้ำแม่กลอง อำเภอบางคนที จังหวัดสมุทรสงคราม ตอนแรกอัญเชิญมาประดิษฐานยังวัดดอนมะโนรา ต่อมาปี พ.ศ. 2470 หลวงพ่อแฟง เจ้าอาวาสขณะนั้นได้อัญเชิญพระพุทธรูปโบราณดังกล่าวมาประดิษฐานในวิหาร ประชาชนมากราบไหว้ขอพรและปิดทองจนองค์หลวงพ่อหนานุ่มเป็นสีทองเหลืองอร่ามไปทั้งองค์ โดยเฉพาะงานปิดทองประจำปีที่กำหนดจัดขึ้น แรม 3 ค่ำ เดือน 4 ของทุกปี ยังมีการจัดงานพิธีแห่หลวงพ่อโตอีกด้วย
นอกจากนั้น ในพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว เนื่องด้วยในการทำพิธีพลีกรรมตักน้ำจากแหล่งน้ำศักดิ์สิทธิ์ทั่วราชอาณาจักร จำนวน 108 แห่ง ตามโบราณราชประเพณี แหล่งน้ำจากในคลองดำเนินสะดวกบริเวณหน้าวัดหลักสี่ราษฎร์สโมสรแห่งนี้ก็เป็นหนึ่งในแหล่งน้ำ 108 แห่งที่ใช้ในพิธีด้วย
ซานฆวน (ประเทศอาร์เจนตินา)

ซานฆวน  เป็นเมืองหลวงของรัฐซานฆวนที่ในภูมิภาคกูโย ตั้งอยู่ในหุบเขาตูลุม ทางตะวันตกของแม่น้ำซานฆวน มีความสูง 650 เมตร (2,133 ฟุต) เหนือระดับน้ำทะเลปานกลาง มีประชากรอาศัยอยู่ราว 112,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา (มากกว่า 500,000 คนในเขตปริมณฑล)
เป็นเมืองทันสมัย มีถนนกว้างอย่างดี มีทางเท้ากว้างและมีการปลูกพันธุ์ไม้ที่แตกต่างกันและต้นไม้ต่างชนิดกัน มีคลองชลประทาน ทำให้ได้มาซึ่งชื่อ "oasis town"
มีโครงสร้างพื้นฐานและการขนส่งอำนวยความสะดวกที่สำคัญ ตึกที่ทันสมัยและสิ่งแวดล้อมรอบ ๆ อ่างเก็บน้ำและเขื่อนอูยุม สปา พิพิธพันธ์ ไร่องุ่นขนาดใหญ่ และการเพาะปลูกพืชชนิดต่าง ๆ ซึ่งมีการผลิตไวน์เป็นสิ่งที่สำคัญที่สุด
ลลิตวิสตรสูตร

ลลิตวิสตระสูตร เป็นพระสูตรมหายานภาษาสันสฤตที่เล่าเรื่องราวของพระโคตมพุทธเจ้าในพุทธสมัยของพระองค์ เริ่มตั้งแต่สวรรค์ชั้นดุสิตจนถึงการเทศนาครั้งแรกที่ป่าอิสิปตนมฤคทายวันใกล้เมืองพาราณสี พระสูตรนี้มี แบ่ง‌ออก‌เป็น‌ ‌27‌ ‌บท‌ ‌เรียก‌ว่า‌ ‌ปริวรรต‌ ‌หรือ‌อัธยาย ลลิตวิสตระสูตรได้การแปลเป็นภาษาจีนตั้งแต่พุทธศตวรรษที่ 7 แต่ฉบับนี้หายไป จนได้แปลครั้งที่สองในพุทธศตวรรษที่ 9 และฉบับภาษาธิเบตได้แปลในช่วงพุทธศตวรรษที่ 11 ลลิตวิสตระสูตรแต่งขึ้นหลังมีพระพุทธรูปแล้ว (ราวพุทธศตวรรษที่ 5–6) แต่ไม่น่าเกินพุทธศตวรรษที่ 7 เพราะพระอัศวโฆษได้เขียนเรื่องพุทธจริต โดยได้ดำเนินเรื่องจากลลิตวิสตระสูตร
ลลิตวิสตระสูตร แต่งในภาษาบาลีและภาษาสันสกฤต แต่บางศัพท์ไม่ใช่ทั้งสันสกฤตและบาลี ลักษณะการประพันธ์มีลักษณะเดียวกับคัมภีร์ปุราณะของพราหมณ์ จากลักษณะการใช้ภาษามีลีลาทางภาษาเดียวกันตลอดทั้งเรื่อง แต่ก็น่าจะไม่ใช่แต่งหรือรวบรวมเพียงคนเดียว
ลาริโอฆา (ประเทศอาร์เจนตินา)

ลาริโอฆา  เป็นเมืองหลวงของรัฐลาริโอฆาที่ตั้งอยู่ทางตอนตะวันออกของรัฐ
ลาริโอฆาตั้งอยู่ในตีนเขาเบลัสโก ซิเอร์รัส อยู่ห่างจากบัวโนสไอเรส 1,167 กิโลเมตร (725 ไมล์) และอยู่ห่างจากกอร์โดบา 430 กิโลเมตร (267 ไมล์)
แม่น้ำเดซากัวเดโร

แม่น้ำเดซากัวเดโร ([ˈri.o ðesaɣwaˈðeɾo]) เป็นแม่น้ำในประเทศอาร์เจนตินา มีต้นน้ำใกล้กับภูเขาไฟติปัสในรัฐลาริโอฆา ที่ระดับความสูง แม่น้ำเป็นที่รู้จักในช่วงต้นน้ำว่า Bermejo หรือ Vinchina ส่วนช่วงปลายน้ำรู้จักในชื่อ Salado แม่น้ำไหลรวมกับแม่น้ำโกโลราโดในรัฐลาปัมปาใกล้เมืองปิชิมาอุยดา แม่น้ำเดซากัวเดโรมีความยาว และมีบริเวณลุ่มน้ำราว 
แม่น้ำนี้ถือเป็นแม่น้ำสายสำคัญที่ให้แหล่งน้ำบริเวณกูโย จากนั้นไหลไปทางตะวันออก เนื่องจากมีการใช้แหล่งน้ำในการบริโภค แล้วแม่น้ำก็มีขนาดเล็ก แม่น้ำจึงตื้นเขินเกือบทั้งปี ตลอดสาย
ทูร์กุท เออซัล

ฮาลิล ทูร์กุท เออซัล  เป็นนักการเมืองตุรกีที่ดำรงตำแหน่งประธานาธิบดีคนที่ 8 แห่งตุรกีตั้งแต่ปี ค.ศ. 1989 ถึง ค.ศ. 1993 ก่อนหน้านี้เขาเคยดำรงตำแหน่งนายกรัฐมนตรีแห่งตุรกีครั้งที่ 26 ตั้งแต่ปี ค.ศ. 1983 ถึง ค.ศ. 1989
นัตสึกิ ฮานาเอะ

นัตสึกิ ฮานาเอะ (; โรมาจิ: "Hanae Natsuki" เกิด 26 มิถุนายน พ.ศ. 2534) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดของเขาคือ แอคครอสเอ็นเตอร์เทนเมนต์
ประวัติ.
นัตสึกิ ฮานาเอะ เกิดเมื่อวันจันทร์ที่ 26 มิถุนายน พ.ศ. 2534 ที่จังหวัดคานางาวะ เขาได้เข้าแรงงานในขณะที่อยู่มัธยม เขาคิดถึงอาชีพของเขา แต่เขามุ่งมั่นที่จะเป็นนักพากย์หลังจากดูเรื่อง "ชมรมรัก คลับมหาสนุก" เขาได้เข้าร่วมสังกัดแอคครอสเอ็นเตอร์เทนเมนต์ เมื่อเดือนพฤศจิกายน พ.ศ. 2552 เขาได้รับบทพากย์ครั้งแรกคือเรื่องคือ "บทเพลงบรรเลงฝัน" และได้ยกย่องในฐานะนักแต่งเพลงสำหรับตอนที่ 5 และ 12 เขาได้เล่นรับบทตัวละครเป็น ไคซุกะ อินะโฮะ ในเรื่อง "อัลด์โนอาเซโร่" คาเนกิ เคน ในเรื่อง "โตเกียวกูล" และ อาริมะ โคเซ ในเรื่อง "เพลงรักสองหัวใจ" เขาได้ชนะกับรางวัลเบสต์รูคกีอวอร์ดที่เซยูอวอร์ดครั้งที่ 9 เขากับโอซากะ เรียวตะ เป็นผู้พิธีกรรายการวิทยุโทรทัศน์ชื่อว่า "โอฮานะ" หรือ "โอซากะชิริตสึฮานาเอะกะคุเอ็น"  เมื่อวันที่ 27 สิงหาคม พ.ศ. 2559 เขาได้ประกาศว่าเขาแต่งงานแล้ว เขาได้เริ่มทำวิดีโอเล่นเกมในยูทูบเมื่อเดือนมีนาคม พ.ศ. 2562 รวบรวมผู้ติดตาม 5 แสนกว่าคนใน 7 เดือนต่อมา
ในวันที่ 27 มกราคม พ.ศ. 2565 ฮานาเอะมีผลตรวจเป็นบวกสำหรับโควิด-19 เมื่อวันที่ 7 กุมภาพันธ์ พ.ศ. 2565 ได้ประกาศว่าฮานาเอะได้หายจากเชื้อโรคแล้ว
เขม่า

เขม่า (Soot) คือกลุ่มของอนุภาคคาร์บอนที่เป็นผลจากการเผาไหม้ที่ไม่สมบูรณ์ (Unburnt Carbon) ของไฮโดรคาร์บอน เป็นสิ่งที่ต้องควบคุมอย่างเหมาะสมในผลิตภัณฑ์ที่เกี่ยวข้องกับกระบวนการเผาไหม้ในสภาวะแก๊ส ยังรวมถึงอนุภาคตกค้างการสลายด้วยความร้อนของเชื้อเพลิง อย่างเช่น ถ่านหิน เซโนสเฟียร์ ถ่านไม้ และปิโตรเลียมโค้ก ที่อาจทำให้เกิดการแพร่กระจายทางอากาศในช่วงการสลายด้วยความร้อน (Pyrolysis) และอาจถือได้ว่าเป็นเถ้าถ่านหรือถ่าน
เปลวไฟซึ่งเป็นแหล่งกำเนิดของเขม่านั้นสามารถแบ่งได้เป็นสองชนิดหลักได้แก่ diffusion flame และ premixed flame ทั้งนี้เปลวไฟชนิดที่มักก่อให้เกิดเขม่าคือ diffusion flame เนื่องจากบางบริเวณในเปลวไฟนั้นไม่มี oxidizer เพียงพอในการเผาไหม้เชื้อเพลิง เหลือเป็น unburnt carbon จับตัวกันเป็นเขม่า เข้าสู่บรรยากาศ
เขม่าเป็นสาเหตุให้เกิดโรคมะเร็งหรือโรคทางปอด และส่งผลกระทบต่อสิ่งแวดล้อมอย่างชัดเจน
มีทฤษฎีจำนวนมากที่ใช้อธิบายการเกิดของเขม่า หนึ่งในนั้นระบุว่าเขม่านั้นเกิดจาก Polycyclic Aromatic Hydrocarbons (PAHs) รวมตัวเข้าด้วยกัน การเกิดเขม่านั้นประกอบด้วยกระบวนการหลักคือ 1. nucleation 2. surface growth 3. coagulation 4. oxidation
ภาชนะ

ภาชนะ คือที่ใส่ของใด ๆ หรืออุปกรณ์ปิดล้อมสิ่งของเพื่อใช้ในการเก็บ บรรจุ และขนส่ง สิ่งที่เก็บในภาชนะจะได้รับการป้องกันจากการที่เก็บอยู่ในโครงสร้างด้านใน คำว่าภาชนะ มักใช้ในการประยุกต์ถึงอุปกรณ์ที่ทำขึ้นจากวัสดุที่ทนทานและแข็ง
อาจถือได้ว่าภาชนะเป็นเครื่องมือชนิดหนึ่ง ที่ประกอบด้วยอุปกรณ์ที่มีการปิดล้อมบางส่วนหรือทั้งหมด โดยสามารถบรรจุลงไปได้ เก็บของ และสิ่งของหรือวัสดุสำหรับการขนส่ง
มนุษย์มีการใช้ภาชนะมาอย่างน้อย 100,000 ปี หรืออาจเป็นไปได้ว่าหลายล้านปี ภาชนะแรกสุดของมนุษย์อาจทำไว้เพื่อเก็บอาหาร มนุษย์ในยุคแรกใช้ภาชนะในการเก็บอาหารให้ยาวนานยิ่งขึ้น หรือใช้เพื่อถือไปด้วยง่ายขึ้น และเพื่อป้องกันสัตว์ต่าง ๆ การพัฒนาภาชนะเก็บอาหารถือเป็นสิ่งสำคัญต่อการเพิ่มจำนวนประชากรมนุษย์ และถือเป็นนวัตกรรมที่ไม่พบในสัตว์เลี้ยงลูกด้วยนมชนิดอื่น
ปศุสัตว์

ปศุสัตว์ คือคำที่ให้ความหมายทั่วไปของการเลี้ยงให้สัตว์เชื่องในสภาพแวดล้อมเกษตรกรรม เพื่อใช้เป็นแรงงานและบริโภค เช่น กินเนื้อสัตว์ ไข่ นม ขนสัตว์ ชุดหนัง และขนแกะ ในบางครั้งคำนี้ยังหมายถึงการผสมพันธุ์เพื่อบริโภค ในบางครั้งมีความหมายเฉพาะสัตว์เคี้ยวเอื้อง เช่น วัวควายและแพะ ในสหรัฐอเมริกา ม้า ก็นับเป็นการทำปศุสัตว์ กระทรวงเกษตรสหรัฐถือว่า เนื้อหมู เนื้อลูกวัว เนื้อวัว และเนื้อลูกแกะ สัตว์ให้เนื้อแดงเหล่านี้เป็นการทำปศุสัตว์ ขณะที่สัตว์ปลีกและปลา ไม่นับ
มะอ์มูล

มะอ์มูล  เป็นแป้งพายหรือคุกกี้อาหรับที่ทำมาจากอินทผลัม, ถั่ว เช่น พิสตาชีโอหรือวอลนัต และบางครั้งอาจใช้อัลมอนด์หรือมะเดื่อ 
มะอ์มูลมักทำในไม่กี่วันก่อนคริสต์มาส, อีสเตอร์ หรืออีด แล้วเก็บไว้เสิร์ฟพร้อมกับกาแฟอาหรับกับช็อกโกแลตให้กับแขกที่มาในช่วงวันหยุด มันเป็นที่นิยมทั่วโลกอาหรับ โดยเฉพาะในแถบคาบสมุทรอาหรับ
ขนมเหล่านี้อาจทำเป็นคุกกี้รูปลูกบอล รูปโดม หรือแบน ซึ่งสามารถตกแต่งด้วยมือหรือทำในตู้ไม้อบพิเศษ มะอ์มูลที่โรยด้วยอินทผลัมเรียกว่า "เมเนนัส" และมักทำในรูปของขนมปังโรลมากกว่ารูปลูกบอลหรือคุกกี้
ศัพทมูลวิทยา.
คำศัพท์ภาษาอาหรับของคำว่า มะอ์มูล  มาจากกริยาภาษาอาหรับว่า อะมะละ แปลว่า “ทำ”
โปรตีนไคเนส

โปรตีนไคเนส (protein kinase) เป็นเอนไซม์ไคเนสที่ทำหน้าที่ปรับแต่งโปรตีนอื่นโดยการเติมหมู่ฟอสเฟตในเชิงเคมี (ฟอสฟอริเลชั่น) กระบวนการฟอสฟอริเลชั่นมักส่งผลให้เกิดการเปลี่ยนแปลงเชิงหน้าที่ของโปรตีนเป้าหมาย (ซับสเตรท) ผ่านการเปลี่ยนแปลงการทำงานของเอนไซม์, ตำแหน่งเซลล์ หรือความเกี่ยวพันกับโปรตีนอื่น จีโนมของมนุษย์ประกอบด้วยยีนโปรตีนไคเนสประมาณ 500 ยีน คิดเป็น 2% ยีนมนุษย์ทั้งหมด
กิจกรรมทางเคมีของโปรตีนไคเนสประกอบด้วยการกำจัดหมู่ฟอสเฟตจาก ATP และติดหมู่ฟอสเฟตด้วยพันธะโคเวเลนต์กับหนึ่งในสามกรดอะมิโนที่มีหมู่ไฮดรอกซิลอิสระ ไคเนสส่วนใหญ่ทำงานได้กับทั้งเซอรีน และ ธรีออนีน ไคเนสอื่น ๆ ทำงานกับไทรอซีน และยังมีอีกจำนวนหนึ่ง (ดูออล-สเพซิฟิซิที ไคเนส) ที่ทำงานได้กับทั้งสามตัว นอกจากนี้ยังมีโปรตีนไคเนสอื่นที่สามารถฟอสฟอริเลตกรดอะมิโนอื่นได้ เช่น ฮิสทิดีน ไคเนสที่ฟอสฟอริเลตองค์ประกอบของฮิสทิดีน
วาทศาสตร์

วาทศาสตร์ คือศิลปะการจูงใจ รวมถึงไวยากรณ์และตรรกศาสตร์ (หรือวิภาษวิธี) เป็นหนึ่งในไตรศิลปศาสตร์ โดยวาทศาสตร์มีจุดประสงค์เพื่อการศึกษาความสามารถของผู้เขียนหรือผู้พูดในการบอก จูงใจ หรือกระตุ้นผู้ฟังในสถานการณ์เฉพาะ แอริสตอเติลนิยามวาทศาสตร์ว่า "เป็นสาขาวิชาแห่งการสังเกตเหตุการณ์ที่เกิดขึ้นเพื่อมุ่งสู่การจูงใจ" และนับแต่การเรียนรู้ศิลปะเป็นสิ่งจำเป็นต่อชัยชนะในทางกฎหมาย หรือเป็นช่องทางการนำเสนอที่เชื่อมต่อกัน หรือเพื่อทำให้ผู้พูดมีชื่อเสียงในงานพิธีการพลเมือง เขายังบอกว่า "เป็นการรวมกันของตรรกะวิทยาศาสตร์กับหลักจริยธรรมทางการเมือง" 
นับแต่ยุคกรีกโบราณถึงปลายศตวรรษที่ 19 วาทศาสตร์ ถือว่ามีบทบาทที่สำคัญในการศึกษาทางฝั่งตะวันตก ทั้งผู้ฝึกพูดคำปราศรัย ทนายความ นักประวัติศาสตร์ รัฐบุรุษ และนักกวี
เครื่องอิสริยาภรณ์เมฆมงคล

เครื่องอิสริยาภรณ์เมฆมงคล  เป็นเครื่องอิสริยาภรณ์แห่งสาธารณรัฐจีน เครื่องอิสริยาภรณ์นี้สร้างขึ้นในปี ค.ศ. 1941 มีจำนวน 9 ชั้น สำหรับมอบให้กับชาวไต้หวันที่ทำคุณประโยชน์แก่ประเทศชาติ รวมถึงผู้มีเกียรติจากต่างประเทศ ซึ่งในระหว่างปี ค.ศ. 1943 ถึง ค.ศ. 1945 มีผู้ได้รับเครื่องอิสริยาภรณ์นี้กว่า 20 คน#เปลี่ยนทาง
ความฉลาดทางการเงิน (ธุรกิจ)

ความฉลาดทางการเงิน เป็นประเภทของระบบธุรกิจอัจฉริยะที่ประกอบด้วยความรู้และทักษะที่ได้รับจากการทำความเข้าใจหลักการทางการเงินและการบัญชีในโลกธุรกิจและการทำความเข้าใจวิธีการใช้เงิน แม้ว่าจะเป็นศัพท์ใหม่ แต่ความฉลาดทางการเงินมีรากฐานในการวิจัยการพัฒนาองค์กร ซึ่งส่วนใหญ่อยู่ในการมีส่วนร่วมของพนักงาน ความฉลาดทางการเงินกลายเป็นแนวปฏิบัติที่ดีและสมรรถนะหลักในหลาย ๆ องค์กรที่นำไปสู่ผลลัพธ์ทางการเงินที่ดีขึ้น, การเพิ่มขวัญกำลังใจของพนักงาน และการลดการหมุนเวียนพนักงาน หลายองค์กรรวมถึงโปรแกรมความฉลาดทางการเงินในหลักสูตรการพัฒนาความเป็นผู้นำ ความฉลาดทางการเงินไม่ใช่ทักษะโดยธรรมชาติ แต่ค่อนข้างเป็นชุดของทักษะการเรียนรู้ที่สามารถพัฒนาได้ในทุกระดับ
สาขาวิชาของความเข้าใจ.
ความเข้าใจทั้งสี่ด้าน ที่ประกอบกันเป็นอัจฉริยะทางการเงิน คือ:
"เข้าใจรากฐาน" ความฉลาดทางการเงินต้องมีความเข้าใจพื้นฐานของการวัดทางการเงินรวมถึงงบกำไรขาดทุน, งบดุล และงบกระแสเงินสด นอกจากนี้ยังต้องทราบความแตกต่างระหว่างเงินสด และกำไร ตลอดจนทำไมงบดุลจึงทำให้เท่ากัน
"เข้าใจศิลปะ" การเงินและการบัญชีเป็นศิลปะเช่นเดียวกับวิทยาศาสตร์ ทั้งสองสาขาวิชาต้องพยายามหาปริมาณสิ่งที่ไม่สามารถหาปริมาณได้เสมอ ดังนั้นจึงต้องอาศัยกฎการประมาณและข้อสมมติฐาน ความฉลาดทางการเงินสร้างความมั่นใจให้ผู้คนสามารถแยกแยะได้ว่ามีการนำศิลปะด้านการเงินมาใช้กับตัวเลขใดบ้าง รวมถึงรู้วิธีการปรับใช้ต่างกันอย่างไรโดยอาจนำไปสู่ข้อสรุปที่แตกต่างกัน
"เข้าใจการวิเคราะห์" ข้อมูลทางการเงินรวมถึงความสามารถในการวิเคราะห์ตัวเลขในเชิงลึก ซึ่งรวมถึงความสามารถในการคำนวณผลกำไร, พลังทวี, สภาพคล่อง และความสามารถในการดำเนินงาน ตลอดจนทำความเข้าใจความหมายของผลลัพธ์ การดำเนินการวิเคราะห์ผลตอบแทนจากการลงทุนและการตีความผลลัพธ์เป็นส่วนหนึ่งของความฉลาดทางการเงิน
"เข้าใจภาพรวมขนาดใหญ่" ความฉลาดทางการเงินยังหมายถึงความสามารถในการเข้าใจผลลัพธ์ทางการเงินของธุรกิจในบริบท - นั่นคือภายในกรอบของภาพรวม ปัจจัยต่าง ๆ เช่น เศรษฐกิจ, สภาพแวดล้อมการแข่งขัน, กฎระเบียบ และการเปลี่ยนแปลงความต้องการตลอดจนความคาดหวังของลูกค้า รวมถึงเทคโนโลยีใหม่ ๆ ล้วนมีผลต่อการตีความตัวเลข
ความฉลาดทางการเงินไม่ได้เป็นเพียงการเรียนรู้ทางทฤษฎีเท่านั้น นอกจากนี้ยังต้องมีการฝึกฝนและใช้ให้เป็นประโยชน์ในโลกแห่งความจริง ในโลกบรรษัท ผู้จัดการสามารถแสดงข้อมูลทางการเงินโดยการพูดภาษา นั่นคือ การถามคำถามเกี่ยวกับตัวเลขเมื่อบางสิ่งไม่สมเหตุสมผล, ตรวจสอบรายงานทางการเงินรวมทั้งการใช้ข้อมูลเพื่อทำความเข้าใจจุดแข็งและจุดอ่อนของบริษัท, การใช้การวิเคราะห์ผลตอบแทนจากการลงทุน, การจัดการเงินทุนหมุนเวียน และการวิเคราะห์อัตราส่วนเพื่อการตัดสินใจ ตลอดจนระบุตำแหน่งที่นำศิลปะทางการเงินมาใช้ประโยชน์ได้
นาตัน อาเก

นาตัน แบ็นยามีน อาเก (เกิด 18 กุมภาพันธ์ ค.ศ. 1995) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับแมนเชสเตอร์ซิตี สโมสรในพรีเมียร์ลีก และทีมชาติเนเธอร์แลนด์
 "ณ วันที่ 21 กรกฎาคม ค.ศ. 2020"
 "ณ วันที่ 19 พฤศจิกายน ค.ศ. 2019"
เกียรติประวัติ.
เชลซี
เนเธอร์แลนด์ อายุไม่เกิน 17 ปี
ส่วนบุคคล
โมฮัมมัด ฮัตตา

โมฮัมมัด ฮัตตา  เป็นนักการเมืองชาวอินโดนีเซียที่ดำรงตำแหน่งรองประธานาธิบดีคนแรกของอินโดนีเซีย ก่อนหน้านี้เขาเคยดำรงตำแหน่งนายกรัฐมนตรีคนที่ 3 ของอินโดนีเซีย
กอนเซปซิออนเดลอูรูกวย

กอนเซปซิออนเดลอูรูกวย  เป็นเมืองในประเทศอาร์เจนตินา ตั้งอยู่ในรัฐเอนเตรริโอส ทางฝั่งตะวันตกของแม่น้ำอุรุกวัย ห่างจากบัวโนสไอเรสไปทางเหนือ 320 กิโลเมตร มีประชากรอาศัยอยู่ราว 80,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา
วัดสิตาราม

วัดสิตาราม หรือ วัดคอกหมู เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงคลองมหานาค เขตป้อมปราบศัตรูพ่าย กรุงเทพมหานคร
สันนิษฐานว่าสร้างขึ้นราวปี พ.ศ. 2340 ในสมัยพระบาทสมเด็จพระพุทธยอดฟ้าจุฬาโลกมหาราช ผู้สร้างคือ เจ้ากรมแย้ม ท่านได้ชักชวนชาวจีนที่อาศัยเลี้ยงหมูขายอยู่ในละแวกนั้นมาร่วมกันสร้างวัดขึ้น จึงชื่อว่า "วัดคอกหมู" ต่อมาสมเด็จพระมหาสมณเจ้า กรมพระยาวชิรญาณวโรรสทรงเปลี่ยนนามวัดให้สอดคล้องกับผู้สร้างวัด เป็น "วัดสิตาราม" แปลว่า "วัดที่เจ้ากรมยิ้มเป็นผู้สร้าง" วัดสิตารามได้รับพระราชทานผูกสูงคามสีมาในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2391
พระอุโบสถหลังเดิม มีรูปแบบศิลปกรรม หน้าบันเป็นรูปจั่วบ้านประดับปูนปั้นลายเครือเถาด้วยถ้วยจานกระเบื้องเคลือบแบบจีน ไม่มีช่อฟ้าใบระกา พาไลลาดชัน เสาพาไลไม่มีบัว บานประตูเป็นลายรดน้ำ ศาลาการเปรียญเป็นแบบทรงไทยสองชั้น วัดมีพระพุทธสมัยสุโขทัย เป็นพระพุทธรูปปางมารวิชัย คือ หลวงพ่อทองกายสิทธิ์ บริเวณด้านข้างโบสถ์ใหม่ก็ยังมีพระพุทธรูปขนาดใหญ่ในปางต่าง ๆ เช่น ปางลีลา ปางเลไลย์ พระพุทธรูปปางไสยาสน์ ปางมารวิชัย ซึ่งประดิษฐานอยู่กลางแจ้ง เป็นพระพุทธรูปจำลองสมัยสุโขทัย
พายุมังคุด

มังคุด (อักษรโรมัน: Mangkhut) เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย ชื่อพายุในลำดับนี้แต่แรกเริ่มเคยใช้ชื่อ ทุเรียน ("") มาก่อน แต่ถูกถอนออกไปในฤดูพายุไต้ฝุ่นแปซิฟิก พ.ศ. 2549
พายุมังคุดนั้นอาจหมายถึง
มังคุด ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2561 และแทนที่ด้วยชื่อ กระท้อน ("") ในฤดูพายุไต้ฝุ่นแปซิฟิก พ.ศ. 2567 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2567
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดภคินีนาถวรวิหาร

วัดภคินีนาถวรวิหาร เป็นพระอารามหลวงชั้นตรี ชนิดวรวิหาร ประเภทมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร เดิมเขียนว่า วัดภัคินีนาฎ เปลี่ยนมาเป็น ภคินีนารถ และเปลี่ยนมาเป็น ภคินีนาถ วัดยังมีการจัดตั้งโรงเรียนพระปริยัติธรรม
ประวัติ.
สันนิษฐานว่าสร้างวัดนี้เมื่อสมัยกรุงศรีอยุธยาตอนปลาย เดิมชื่อว่า วัดบางจาก เนื่องจากตั้งอยู่ปากคลองบางจาก แต่ชาวบ้านเรียกว่า วัดนอก (คู่กับวัดใน คือวัดเปาโรหิตย์ วัดทอง และวัดสิงห์) ต่อมาในสมัยรัชกาลที่ 2 สมเด็จพระเจ้าบรมวงศ์เธอ เจ้าฟ้ากรมหลวงเทพยวดี ทรงเห็นว่า พระอุโบสถเดิมนั้นคับแคบ จึงโปรดให้เปลี่ยนเป็นพระวิหาร และทรงสร้างพระอุโบสถขึ้นใหม่ รวมถึงสร้างพระประธานในพระอุโบสถ พระระเบียง พระพุทธรูปปูนปั้น 80 องค์ พระเจดีย์ 4 องค์ที่มุมพระอุโบสถ กุฏิสงฆ์ และศาลาเก๋งหน้าพระอุโบสถ รัชกาลที่ 2 ได้พระราชทานนามใหม่ว่า วัดภคินีนาถ ซึ่งแปลว่า "วัดพระน้องนาง"
ในสมัยรัชกาลที่ 3 ได้เสด็จพระราชดำเนินมาทรงทอดกฐินที่วัดนี้ และมีรับสั่งให้รื้อพระตำหนักของสมเด็จพระเจ้าบรมวงศ์เธอ เจ้าฟ้าหญิงประไพวดี กรมหลวงเทพยวดี ซึ่งได้สิ้นพระชนม์ลงแล้ว มาปลูกเป็นกุฏิเจ้าอาวาส ในรัชสมัยรัชกาลที่ 4 มีการปฏิสังขรณ์กุฏิสงฆ์ มุขพระระเบียงอุโบสถ ปูพื้นหน้าพระวิหาร ขุดสระ พระวิหาร ในรัชสมัยรัชกาลที่ 5 ได้มีการปฏิสังขรณ์ศาลาการเปรียญ ศาลาเก๋งหน้าพระอุโบสถ ในสมัยรัชกาลที่ 6 มีการก่อสร้างและปฏิสังขรณ์ครั้งใหญ่ ได้แก่ พระอุโบสถ บานหน้าต่าง เขียนลายรดน้ำ ซุ้มลงรักปิดทองประดับกระจก ซ่อมหลังคา เปลี่ยนคันทวย ช่อฟ้า ใบระกา และปรับพื้นพระอุโบสถ รวมทั้งบูรณะพระระเบียง กุฏิเสนาสนะต่าง ๆ และหอระฆัง เป็นต้น
วัดมีการบูรณปฏิสังขรณ์เรื่อยมานับตั้งแต่สมัยรัชกาลที่ 7 ปี พ.ศ. 2553 สมเด็จพระเทพรัตนราชสุดาฯ สยามบรมราชกุมารี ณ ขณะนั้น ทรงมีพระราชดำริให้ปัจจัยในการทอดกฐินทั้งหมดในครั้งนั้น ใช้ในการบูรณปฏิสังขรณ์จิตรกรรมฝาผนัง ปี พ.ศ. 2554 สำนักงานทรัพย์สินส่วนพระมหากษัตริย์มีโครงการบูรณปฏิสังขรณ์ โดยเริ่มจากพระอุโบสถ พระระเบียงคต จิตรกรรมฝาผนัง
อาคารเสนาสนะและปูชนียวัตถุ.
พระอุโบสถ เป็นอาคารก่ออิฐถือปูน ยาว 57 เมตร กว้าง 11 เมตร หลังคามุงกระเบื้อง ประดับช่อฟ้า ใบระกา หางหงส์ ลงรักปิดทองประดับกระจก มีทวยรองรับหลังคาปีกนกรอบพระอุโบสถ หน้าบันด้านหน้าและด้านหลังจำหลักลาย ซุ้มประตูหน้าต่างเป็นซุ้มปูนปั้นทรงเรือนแก้ว บานประตูหน้าต่างด้านนอกเป็นลายรดน้ำพุ่มข้าวบิณฑ์ เพดานมีรูปค้างคาวรุมล้อมลูกไม้ ฉลุลายทองล่องชาด มีการระบายสีศิลปะแบบจีนลายดอกไม้ บริเวณเหนือหน้าต่าง ด้านล่างเป็นลายเครื่องบูชาของจีน บานประตูหน้าเป็นภาพเขียนสีเครื่องโต๊ะบูชาแบบจีน องค์พระประธาน เป็นพระพุทธรูปหล่อ ปางมารวิชัย มีพระพุทธรูปปูนปั้น ปางมารวิชัย จำนวน 80 องค์ ประดิษฐานอยู่ภายในพระระเบียงวิหารคต พระพุทธรูปยืนทรงเครื่อง ปางห้ามสมุทร 4 องค์ ขนาดสูงเท่าตัวคน แกนในเป็นหินทรายสีแดง ตั้งอยู่หลังอุโบสถ 
พระวิหาร กว้าง 8 เมตร ยาว 20 เมตร เป็นพระอุโบสถหลังเดิม หลังคามุงกระเบื้อง ประดับช่อฟ้า ใบระกา หางหงส์ มีพาไลหน้าหลังรองรับด้วยเสาสี่เหลี่ยม ประตูหน้าต่างเจาะเป็นช่องสี่เหลี่ยมไม่มีซุ้ม พระประธานในวิหาร นามว่า "หลวงพ่อดำ" เป็นพระพุทธรูปปูนปั้น ปางมารวิชัย 
กุฏิตำหนัก เป็นตำหนักเรือนไทยของสมเด็จพระเจ้าบรมวงศ์เธอ เจ้าฟ้าหญิงประไพวดี กรมหลวงเทพยวดี ที่รื้อมาปลูกเป็นกุฏิเจ้าอาวาส มีนอกชานเป็นตัวเชื่อม